PIB Headquarters
কোভিড-১৯ –এর বিষয়ে পিআইবি’র প্রতিবেদন
নতুন দিল্লি, ১০ মে, ২০২১
ভারত সরকার এপর্যন্ত রাজ্য/কেন্দ্রশাসিত অঞ্চলগুলিকে বিনামূল্যে প্রায় ১৮ কোটির টিকার ডোজ পাঠিয়েছে
রাজ্য/কেন্দ্রশাসিত অঞ্চলগুলির কাছে এখনও পর্যন্ত ১ কোটিরও বেশি টিকার ডোজ রয়েছে। আগামী তিনদিনে রাজ্য/কেন্দ্রশাসিত অঞ্চলগুলিকে ৯ লক্ষেরও বেশি টিকার ডোজ পাঠানো হবে।
বিস্তারিত বিবরণের জন্য https://www.pib.gov.in/PressReleasePage.aspx?PRID=1717358 -এই লিঙ্কে ক্লিক করুন।
অক্সিজেন কনসেনট্রেটর, সিলিন্ডার, জেনারেশন প্ল্যান্ট ও ৩ লক্ষেরও বেশি রেমডেসিভির ভয়েল-এর আন্তর্জাতিক সাহায্য পাওয়ার পর তা কোভিড-১৯ মোকাবিলায় রাজ্য এবং কেন্দ্রশাসিত অঞ্চলগুলিকে পাঠানো হয়েছে
• দেশে এপর্যন্ত ১৭ কোটিরও বেশি টিকার ডোজ দেওয়া হয়েছে
• বিশ্বের অন্যান্য দেশের তুলনায় ভারত দ্রুততার সঙ্গে ১৭ কোটি টিকার ডোজ দিয়েছে
• ১৮ থেকে ৪৪ বছর বয়সী ২০.৩১ লক্ষেরও বেশি সুবিধাভোগীকে টিকা দেওয়া হয়েছে
• গত ১০ দিনে দৈনিক গড়ে আরোগ্য লাভ করেছেন ৩.২৮ লক্ষ মানুষ
• জাতীয় মৃত্যুর হার কমে বর্তমানে ১.০৯ শতাংশে দাঁড়িয়েছে
• দমন ও দিউ, দাদরা ও নগরহাভেলি এবং অরুণাচল প্রদেশ – এই তিনটি রাজ্য/কেন্দ্রশাসিত অঞ্চল থেকে গত ২৪ ঘণ্টায় করোনা আক্রান্ত হয়ে কোনো মৃত্যুর খবর পাওয়া যায়নি
বিস্তারিত বিবরণের জন্য https://www.pib.gov.in/PressReleasePage.aspx?PRID=1717365 -এই লিঙ্কে ক্লিক করুন।
কেন্দ্রীয় সরকার কোভিড-১৯ টিকাদানের জন্য খরচের কোনো ব্যবস্থা করেনি এই তথ্যটি সম্পূর্ণ ভুল : অর্থমন্ত্রক
“মোদী সরকারের টিকা তহবিলের বাস্তবতা : রাজ্যগুলির জন্য ৩৫ হাজার কোটি টাকা, কেন্দ্রের পক্ষে শূন্য” শীর্ষক এই শিরোনামে ‘দ্য প্রিন্ট’-এর সংবাদমাধ্যমে একটি প্রতিবেদন প্রকাশিত হয়েছে। কেন্দ্রীয় সরকার কোভিড-১৯ টিকাদানের খরচের জন্য কোনো ব্যবস্থা করেনি এই তথ্যটি সম্পূর্ণ ভুল। ‘রাজ্যগুলিকে হস্তান্তর’ এই শিরোনামে অনুদানের ৪০ নম্বরের আওতায় ৩৫ হাজার কোটি টাকা দেখানো হয়েছে। প্রকৃত পক্ষে এই অর্থের মাধ্যমেই কেন্দ্র টিকা সংগ্রহ করেছে এবং রাজ্যগুলিকে তা প্রদান করা হচ্ছে। এই অনুদানের জন্য বেশ কয়েকটি প্রশাসনিক সুবিধা রয়েছে। প্রথম, যেহেতু টিকাকরণের ব্যয় স্বাস্থ্য মন্ত্রকের কেন্দ্রীয় পৃষ্ঠপোষকতায় পরিচালিত প্রকল্পগুলির বাইরের খরচ হিসেবে ধরা হয়, তাই এই তহবিলের ওপর সহজেই নজরদারি ও পরিচালনা নিশ্চিত করা যায়।
বিস্তারিত বিবরণের জন্য https://www.pib.gov.in/PressReleasePage.aspx?PRID=1717405 -এই লিঙ্কে ক্লিক করুন।
দেশব্যাপী করোনা সংক্রমণের দ্বিতীয় ঢেউয়ের মোকাবিলায় টাটা মেমোরিয়াল সেন্টার-কে শক্তিশালী করে তোলা
টাটা মেমোরিয়াল সেন্টারের জন্য ৮১ হাজার কেজি চিকিৎসা সরঞ্জাম নিয়ে আজ সকালে একটি পণ্যবাহী বিমান মুম্বাইয়ে পৌঁছেছে। মূলত এই চিকিৎসা সরঞ্জামগুলি টাটা মেমোরিয়াল সেন্টার এবং দেশব্যাপী ছড়িয়ে থাকা তার সহযোগী হাসপাতালগুলিতে পাঠানো হবে। এই পণ্যবাহী বিমানে ৩ হাজার ৪০০টি বহনযোগ্য অক্সিজেন কনসেনট্রেটর, ৩ লক্ষ এন৯৫ মাস্ক নিয়ে আসা হয়েছে।
বিস্তারিত বিবরণের জন্য https://www.pib.gov.in/PressReleasePage.aspx?PRID=1717295 -এই লিঙ্কে ক্লিক করুন।
ইএসআইসি জাতীয় রাজধানী অঞ্চল দিল্লিতে দুটি হাসপাতালে অক্সিজেন প্ল্যান্ট স্থাপন করেছেন; এই হাসপাতালগুলিতে সঙ্কটপূর্ণ রোগীদের বিশেষ সুবিধা মিলবে
কেন্দ্রীয় শ্রম এবং কর্ম সংস্থান মন্ত্রকের আওতাধীন ইএসআইসি জাতীয় রাজধানী অঞ্চল দিল্লিতে দুটি হাসপাতালে অক্সিজেন জেনারেশন প্ল্যান্ট স্থাপন করেছে। এর মধ্যে একটি প্রতি মিনিটে ৪৪০ লিটার ক্ষমতা সম্পন্ন অক্সিজেন প্ল্যান্ট স্থাপন করা হয়েছে ফরিদাবাদের ইএসআইসি হাসপাতাল ও মেডিকেল কলেজে। অন্য আরেকটি প্রতি মিনিটে ২২০ লিটার ক্ষমতা সম্পন্ন অক্সিজেন প্ল্যান্ট স্থাপন করা হয়েছে নতুন দিল্লির ঝিলমিল-এ ইএসআইসি হাসপাতালে
বিস্তারিত বিবরণের জন্য https://www.pib.gov.in/PressReleasePage.aspx?PRID=1717301 -এই লিঙ্কে ক্লিক করুন।
CG/SS/SKD/
(Visitor Counter : 106